**Ուիլյամ Պիտեր Միլլեր** (անգլ.՝ William Peter Miller; փետրվարի 13, 1981(1981-02-13), Կորկ, Մանսթեր, Իռլանդիա - փետրվարի 9, 2018(2018-02-09), Կորկ, Մանսթեր, Իռլանդիա), ավելի հայտնի որպես՝ **Լիամ Միլլեր** (անգլ.՝ Liam Miller), իռլանդացի ֆուտբոլիստ, «Ուիլմինգտոն Համերհեդս» ակումբի կիսապաշտպան։ Հանդիսանում է Իռլանդիայի ազգային հավաքականի նախկին ֆուտբոլիստներից մեկը։

Միլլերը Գլազգոյի «Սելտիկի» սանն է, 2001 թվականին «կելտերի» հետ կնքել է իր առաջին պրոֆեսիոնալ ֆուտբոլային պայմանագիրը։ Այդ նույն թվականին Լիամը, կնքելով կես տարի ժամկետ ունեցող վարձավճարային պայմանագիր, համալրում է դանիական «Օրհուսի» կազմը, որի հետ էլ այդ ժամանակահատվածում անցկացնում է 18 հանդիպում։ Վերադառնալով «Սելտիկ Պարկ»՝ իռլանդացին շուրջ երկու տարի պայքար է մղում «կելտերի» հիմնական կազմի ֆուտբոլիստ դառնալու համար։ 2003-04 ֆուտբոլային տարում Միլլերը թիմի կազմում մասնակցելով 40 խաղի՝ վերջիվերջո անցկացնում է իր առաջին ոչ պակաս լրիվ մրցաշրջանը «սպիտակականաչների» կազմում։ Մրցաշրջանի ավարտից հետո իռլանդացին հրաժարվում է շոտլանդական ակումբի հետ նոր պայմանագիր կնքել և ուղևորվելով Անգլիա՝ պայմանագիր է կնքում «Մանչեսթեր Յունայթեդի» հետ։ «Կարմիր սատանաների» կազմում, Լիամը չի կարողանում հաստատվել, ինչի պատճառով էլ «մանկունյացիների» հետ երկու տարվա ընթացքում մասնակցում է ընդամենը 22 հանդիպման։ 2005-06 մրցաշրջանի երկրորդ կեսը Միլլերը վարձավճարով անց է կացնում «Լիդս Յունայթեդի» կազմում։ 2006 թվականին Լիամը տեղափոխվում է «Սանդերլենդ»։ 2009 թվականի հունվարին Լիամի նոր գործատուն է դառնում «Քուինս Պարկ Ռեյնջերսը», որի կազմը նա համալրում է վարձավճարային պայմանագրով։ Այդ նույն տարվա սեպտեմբերին Միլլերը պայմանագիր է կնքում շոտլանդական «Հայբերնիանի» հետ, որի կազմում անցկացնում է երկու ֆուտբոլային մրցաշրջան։ 2011 թվականի ամռանը, էդինբուրգցիների հետ ունեցած պայմանագրի ժամկետի լրանալուց հետո խավբեկը ուղևորվում է Ավստրալիա, որտեղ պայմանագիր է կնքում «Պերտ Գլորի» ֆուտբոլային ակումբի հետ։

2004 թվականից 2009 թվականը Լիամը պաշտպանել է Իռլանդիայի ազգային հավաքականի գույները։ Նա հավաքականի կազմում մասնակցել է 21 հանդիպման և դարձել է մեկ գոլի հեղինակ։

Վաղ տարիներ
-----------

Լիամ Միլլերը ծնվել է 1981 թվականի փետրվարի 13-ին, իռլադական Կորկ քաղաքում՝ կրոնասեր աշխատավորների ընտանիքում։ Նրա հայրը ազգությամբ շոտլանդացի է, իսկ մայրը՝ իռլանդուհի։ Հարցազրույցներից մեկի ժամանակ Միլլերը ասել է, որ կրոնը և ֆուտբոլը նրա ընտանիքում գրավում էին առաջատար հորիզոնականները։ Կրթությունը ստացել է իր հարազատ քաղաքում գտնվող Կոուչֆորդ (անգլ.՝ Coachford College) քոլեջում։

Ակումբային կարիերա
------------------

### «Սելտիկ»

1997 թվականին տասնվեցամյա Միլլերով հետաքրքրվում է շոտլանդական «Սելտիկը», որն էլ իռլանդացուն առաջարկում է թիմի պահեստային կազմի պայմանագիր։ 2000 թվականի մայիսի 21-ին Լիամը «Դանդի Յունայթեդի» դեմ խաղում նշում է իր նորամուտը «սպիտակականաչների» կազմում։ Նույն թվականի օգոստոսի 24-ին, ՈւԵՖԱ գավաթի շրջանակներում անցկացվող՝ Լյուքսեմբուրգի «Ժենեսի» դեմ խաղում, Լիամը նշում է իր նորամուտը եվրոգավաթային մրցաշարերում։

2001-02 մրցաշրջանում իռլանդացին կնքելով կես տարի ժամկետով վարձավճարային պայմանագիր՝ համալրում է դանիական «Օրհուսի» կազմը։ Այս ակումբի հետ Լիամը մասնակցում է 18 հանդիպման։ Պայմանագրի ժամկետի լրանալուց հետո դանիացիները «Սելտիկին» առաջարկելով 300 հազար ֆունտ սթերլինգ՝ ցանկանում էին վերջնականորեն գնել Միլլերի տրանսֆերը, սակայն «կելտերը» մերժում են նրանց առաջարկը և վերադարձնում են Լիամին իրենց շարքերը։

2003 թվականի սեպտեմբերի 30-ին, Չեմպիոնների լիգայի շրջանակներում, Լիամը հեղինակում է թիմի կողմից ֆրանսիական «Լիոնի» դարպասը խփված երկու գոլերից մեկը։ Խաղն ավարտվում է հենց 2-0 հաշվով։

Նույն թվականի հոկտեմբերի 18-ին, «Հարթ օֆ Միդլոտիանի» դեմ խաղում Միլլերը դառնում է դուբլի հեղինակ և այդպիսով բացում է «սպիտակականաչների» կազմում, իր կողմից շոտլանական Պրեմիեր Լիգայում խփված գոլերի հաշիվը։

Այս ամենը ստիպում է «Սելտիկի» գլխավոր մարզիչ Մարտին Օ’Նիլին՝ փութացնել կելտերի տնօրինությանը իռլանացուն նոր պայմանագրի առաջարկման հարցում, քանի որ Լիամի հետ ունեցած ընթացիկ պայմանագրի ժամկետը լրանում էր 2003-04 մրցաշրջանի վերջում։

Սակայն Լիամի համար անսպասելի է դառնում անգլիական «Մանչեսթեր Յունայթեդը», որի հետ կիսապաշտպանը 2004 թվականի հունվարին նախնական պայմանավորվածություն է ձեռք բերում։ Միլլերի այս որոշումը հիասթափեցնում է Օ’Նիլին, ով հարցազրույցներից մեկում ասում է, որ «ցանկանում էր երիտասարդ հեռանկարային իռլանդացու շուրջ կառուցել ամբողջ թիմի խաղը»։ Ինքը՝ Միլլերը խոսել է այն մասին, որ շատ շնորհակալ է հյուսիսիռլանդացի փորձագետից այն բանի համար, որ նա «ըստ էության իրեն ֆուտբոլ խաղալ է սովորեցրել»։

Իռլանդացու տեղափոխությունը «Մանչեսթեր» բուռն վրդովմունքներ է առաջեցնում «Սելտիկի» երկրպագուների մոտ, որոնք էլ մեղադրում էին «սպիտակականաչների» տնօրինությանը Լիամի պայմանագրի կնքման հարցը անտեղի ձգձգելու համար։

### «Մանչեսթեր Յունայթեդ»

2004 թվականի հուլիսի 1-ին Միլլերը պաշտոնապես դառնում է «կարմիր սատանաների» ֆուտբոլիստը։ Նույն թվականի հոկտեմբերի 26-ին Լիգայի գավաթի շրջանակներում՝ «Քրու Ալեկսանդրայի» դեմ խաղում, Լիամը հեղինակում է իր առաջին գնդակը նոր թիմի կազմում։ Լիամը «Յունայթեդի» կազմում անց է կացնում երկու մրցաշրջան և այդ ժամանակահատվածում մասնակցում է ընդամենը 22 խաղի և դառնում է երկու գոլի հեղինակ։ Այնուամենայնիվ Միլլերը որոշ ժամանակ անց ասում է.

|  |  |  |
| --- | --- | --- |
|  | Ես չեմ ափսոսում Մանչեսթերում անցկացրած իմ ժամանակի համար։ Չէ՞ որ ես եղել եմ այդ հռչակավոր ակումբի մի մասնիկը և աշխատել եմ մեծն Ալեքս Ֆերգյուսոնի տնօրինության տակ։ |  |

2005 թվականի նոյեմբերի 4-ին Լիամը կնքելով երեք ամիս ժամկետով վարձավճարային պայմանագիր՝ համալրում է «Լիդս Յունայթեդի» կազմը։ Այնուհետև Լիամի պայմանագիրը երկարաձգվում է մինչև 2005-06 մրցաշրջանի ավարտը։ Յորկշիրական ակումբի սպիտակ մարզաշապիկով իռլանդացին հեղինակեց ընդամենը մեկ գոլ՝ նոյեմբերի 19-ին, «Սաութհեմփթոնի» դարպասը։ Լիամը «Լիդսի» «Պրեստոն Նորթ Էնդի» դեմ Լիգայի փլեյ-օֆֆ փուլի կիսաեզրափակչում Պրեմիեր լիգա դուրս գալու համար մղվող թվով երկու հանդիպումներում՝ խաղում է կարևոր դեր թիմի հաղթանակի համար։ Եզրափակչում «Յունայթեդին» անհաջողություն էր սպասում. մայիսի 21-ին «Միլենիում» մարզադաշտում նրանք 0-3 հաշվով պարտվում են «Ուոտֆորդին» և զրոյի են հավասարեցնում անգլիական բարձրագույն դիվիզիոն դուրս գալու հնարավորությունը։ «Սիրամարգերի» կազմում Միլերը մասնակցում է 28 հանդիպման և դառնում է մեկ գոլի հեղինակ։

2006 թվականի հուլիսին «Daily Telegraph» թերթը տեղեկացնում է, որ «Մանչեսթեր Յունայթեդը» պատրաստ է վաճառել Լիամին, եթե իրենց հղվի հարմար առաջարկ։ Այդ տեղեկությունը ավելի քան իրական է դառնում այն ժամանակ, երբ Միլլերը չի հայտավորվում անգամ՝ «մանկունյացիների» հուլիսի 16-ին կայանալիք «Օրլանդո Պայրետսի» դեմ ընկերական խաղին, այն ինչ այդ խաղի համար հայտավորված թիմի կազմի մեջ էին պահեստային և ակադեմիայի երիտասարդ ֆուտբոլիստները։

Օգոստոսի 31-ին իռլանդացին, ստորագրելով 3 տարի ժամկետով պայմանագիր, համալրում է անգլիական «Սանդերլենդի» կազմը։ Միլլերը լքեց Մանչեսթերը` երկու մրցաշրջանում նրա կազմում Պրեմիեր լիգայում անցկացնելով ընդամենը 9 խաղ։

### «Սանդերլենդ»

2006 թվականի սեպտեմբերի 9-ին, Լիամը նշում է իր նորամուտը «Սանդերլենդի» կազմում։ Նրա նորամուտային խաղում «սև կատուները» «Փրայդ Պարկ» մարզադաշտում 2-1 հաշվով հաղթում են «Դերբի Քաունթիին»։ Սեպտեմբերի 13-ին կայացած իր հաջորդ խաղում, իռլանդացին հեղինակում է իր առաջին գոլը նոր ակումբի կազմում։ «Լիդս Յունայթեդի» դեմ խաղում Միլլերը, կախելով գնդակը «սիրամարգերի» դարպասապահ Տոնի Ուորների վրայով, հանդիպման 28-րդ րոպեին բացում է խաղի հաշիվը։

2007 թվականի հունվարի 6-ին հանդիպման արդեն 37-րդ րոպեին ստանալով երկրորդ դեղին քարտը` Լիամը հեռացվում է Անգլիայի գավաթի շրջանակներում անցկացվող «Պրեստոնի» դեմ կիսաեզրափակչային խաղից։ Արդյունքում «սև կատուները» այդ խաղում կրում են նվազագույն հաշվով պարտություն։ 2006-07 մրցաշրջանի արդյունքներով Սանդերլենդին տրվում է՝ հաջորդ ֆուտբոլային տարին Պրեմիեր Լիգայում սկսելու իրավունք։

«Սանդերլենդի» կազմում իր առաջին գոլը Անգլիայի բարձրագույն դիվիզիոնում Միլլերը, ցնցելով «Միդլսբրոյի» դարպասը, հեղինակում է սեպտեմբերի 22-ին։ Դեկտեմբերի 8-ին Միլլերը իր կարիերայում արդեն երկրորդ անգամ է հեռացվում խաղադաշտից. «Չելսիի» հետ խաղի ժամանակ իռլանդացին ընդհարվում է լոնդոնցիների պերուացի հարձակվող՝ Կլաուդիո Պիսառոյի հետ։

2008 թվականի փետրվարի 27-ին, «Սանդերլենդի» գլխավոր մարզիչ՝ Ռոյ Կինը հանում է Միլլերին տրանսֆերային վաճառքի։ Պաշտոնական հայտարարության մեջ նշվում է, որ այս ամենի պատճառը «կիսապաշտպանի կողմից խաղադաշտում ցուցաբերված անկարգապահությունն էր» և «մարզումներից հաճախակի ուշացումները»։ Մամուլում տարածվում է ինֆորմացիա, ըստ որի իռլանդացու ծառայություններով հետաքրքրվում է կանադական «Տորոնտոն», որի կազմում էլ այդ պահին արդեն հանդես էին գալիս «սև կատուների» նախկին ֆուտբոլիստներից՝ Դենի Դիչիոն, Կառլ Ռոբինսոնը և Էնդի Ուելշը։

### «Քուինս Պարկ Ռեյնջերս»

2009 թվականի հունվարին իռլանդացուն վարձավճարային պայմանագիր առաջարկելուն պատրաստ «Քուինս Պարկ Ռեյնջերսը» հետաքրքրվում էր Լիամի ծառայություններով։ «Սանդերլենդի» տնօրինությունը պատասխանում է, որ պատրաստ է «զննել» «Ռեյնջերների» կողմից առաջարկված պայմանագիրը։ Արդյունքում, հաջորդ օրը Միլլերը դառնում է «Քուինս Պարկ Ռեյնջերսի» ֆուտբոլիստը։ Ըստ նոր պայմանագրի «Ռեյնջերները» 2008-09 մրցաշրջանի ավարտից հետո ունեին կիսապաշտպանի վերջնական գնման իրավունքը։ Նույն թվականի մայիսի 19-ին լրանում է Միլլերի պայմանագրի ժամկետը, իսկ «Ռեյնջերսի» տնօրինությունը հրաժարվում է նոր պայմանագիր կնքել նրա հետ։ Նույն կերպ է վարվում նաև «Սանդերլենդը», իսկ քանի որ իռլանդացու «սև կատուների» հետ ունեցած պայմանագրի ժամկետը լրանում էր ամռանը, ապա հուլիսի 31-ին կիսապաշտպանը ինքնըստինքյան դառնում էր ազատ գործակալ։

### «Հայբերնիան»

Լիամը ինչ-որ ակումբից նոր պայմանագիր կնքելու առաջարկ չէր ստանում, այդ իսկ պատճառով էլ համարյա ամբողջ 2009 թվականի ամառը սեփական մարզավիճակը պահելու համար՝ անց է կացնում տարատեսակ իռլանդական ակումբների հետ մարզվելով։ Այնուամենայնիվ սեպտեմբերին գործազուրկ Լիամի մասին իմանում է շոտլանդական «Հայբերնիանի» գլխավոր մարզիչ՝ Ջոն Հյուզը, ով շատ էր զարմացել տեսնելով «գետնին ընկած տաշած քարը»։ Մարզիչը երկար մտորումների մեջ չընկավ և անմիջապես Միլլերին առաջարկեց երկու տարի ժամկետով պայմանագիր, որն էլ իռլանդացին պատրաստականորեն կնքեց։ Այդ օրվանից հետո կիսապաշտպանը «Հայբերնիանի» համար դառնում է առանցքային ֆուտբոլիստ և նրա նկատմամբ սկսում են սեր տածել էդինբուրգական ակումբի երկրպագուները, որոնք էլ ժամանակի ընթացքում Լիամին տալիս են «Հայբերնիանի Արքա» (անգլ.՝ King of Hibs) մականունը։

2009 թվականի սեպտեմբերի 13-ին, Լիամը «Համիլթոն Ակադեմիկալի» դեմ խաղում նշում է իր նորամուտը նոր ակումբի կազմում։ Նույն թվականի նոյեմբերին Միլլերին է վիճակվում «Շոտլանդական Պրեմիեր Լիգայի ամսվա ֆուտբոլիստ» մրցանակը։ «Հիբսի» կազմում իր առաջին մրցաշրջանում, Միլլերը մասնակցում է 38 խաղի և դառնում է երկու գոլի հեղինակ։

Նոր ֆուտբոլային տարում իռլանդացին նորից սկսում է ցուցաբերել հիանալի խաղ, սակայն նույնը ակումբի մնացած ֆուտբոլիստների մասին չէր կարելի ասել։ Արդյունքում 2010 թվականի աշնանը վատ արդյունքների համար, «Հայբերնիանի» գլխավոր մարզչի պաշտոնից հեռացվում է Ջոն Հյուզը։ 2011 թվականի հունվարին էդինբուրգցիների նոր գլխավոր մարզիչ Քոլին Կոլդերվուդը, թիմի կիսապաշտպանական գծի ուժեղացման համար պայմանագիր է կնքում երեք նոր կիսապաշտպանների հետ և պայմանագրերի կնքումից շատ չանցած չհայտավորվելու բնական պատճառներ չունեցող Միլլերը իր Շոտլանդիայում գտնվելու ամբողջ ժամանակահատվածում առաջին անգամ՝ դուրս չի գալիս խաղադաշտ թիմի հիմնական կազմի հետ և պահեստային նստարաններին է անցկացնում երկու խաղ։ Այնուամենայնիվ թիմի գլխավոր մարզիչը հարցազրույցներից մեկի ժամանակ խոսում է իռլանդացու բարձր կարգի մասին և ասում, որ հույս ունի, որ այսպիսի ուժեղ մրցակցությունը կստիպի խավբեկին ավելի լավ մարզավիճակի ձգտելուն։ Նույն թվականի մարտին Միլլերը նշում է, որ ինքը երջանիկ է Էդինբուրգում։ Սակայն, չնայած այս հանգամանքի «Հայբերնիանի» տնօրինությունը չի կարողանում համաձայնության հասնել Լիամի ներկայացուցիչների հետ պայմանագրի ժամկետի երկարաձգման հարցում և հունիսի 1-ին կիսապաշտպանը լքում է ակումբը՝ որպես ազատ գործակալ։

### «Պերտ Գլորի»

Հունիսի 3-ին հայտնի է դառնում, որ Միլլերը ուղևորվել է Ավստրալիա, որտեղ էլ երկու տարի ժամկետով պայմանագիր է կնքել «Պերտ Գլորի» ակումբի հետ։ Հոկտեմբերի 9-ին, մասնակցելով «Ադելաիդա Յունայթեդի» դեմ ամբողջ խաղին՝ իռլանդացին նշեց իր նորամուտը նոր թիմի կազմում։ 2012 թվականի հունվարի 29-ին այդ նույն «Ադելաիդա Յունայթեդի» դեմ խաղում աչքի ընկնելով դիպուկ արդյունավետ հարվածով՝ Լիամը բացեց իր գոլերի հաշիվը նոր թիմի կազմում։

### «Բրիսբեն Ռոար»

2013 թվականի մայիսի 22-ին Միլլերը կնքելով 2 տարի ժամկետ ունեցող պայմանագիր՝ ազատ գործակալի կարգավիճակով համալրում է «Բրիսբեն Ռոար» ֆուտբոլային ակումբի կազմը։ Ֆուտբոլիստին տրվում է 11 համարի մարզաշապիկը։

2013 թվականի հուլիսի 20-ին Միլլերը ընդգրկվում է Ա-Լիգայի խորհրդանշական հավաքականի կազմում և մասնակցում է «Մանչեսթեր Յունայթեդի» դեմ կայացած ընկերական խաղին։ Այդ խաղում նրանք ուղղակի ջախջախիչ պարտություն են կրում անգլիական գռանդից։ Խաղն ավարտվում է 5-1 հաշվով, իսկ անգլիական կողմից աչքի են ընկնում Դենիել Ուելբեքը, Ջեսի Լինգարդը և Ռոբին վան Պերսին։ Միլլերը խաղում ինչ-որ կերպ աչքի չի ընկնում և հանդիպման 45-րդ րոպեին նրան փոխարինում է «Մելբուրն Վիքթորի» ֆուտբոլային ակումբի կիսապաշտպան Բիլլի Ցելեսկին։

2014 թվականի հոկտեմբերի 30-ին Միլլերը պայմանագրի երկարաձգման հետ կապված վիճաբանությունների պատճառով լքում է «Բրիզբեն Ռոարը» և ազատ գործակալի կարգավիճակով սկսում նոր ակումբ փնտրել։

### «Մելբուրն Սիթի»

2014 թվականի նոյեմբերի 11-ին, Ռոարը լքելուց 11 օր անց, Միլլերը պայմանագիր է կնքում Ա-Լիգայում հանդես եկող մեկ այլ ֆուտբոլային ակումբի՝ «Մելբուրն Սիթիի» հետ։ Լիամը կնքում է կարճաժամկետ պայմանագիր։ Պայմանագրի ժամկետի լրանալուց հետո, ֆուտբոլիստը ևս մեկ անգամ է երկարաձգում իր պայմանագիրը և կրկին կարճ ժամկետով։ Ակումբի կազմում հանդես գալու շրջանում ֆուտբոլիստը ինչ-որ լուրջ իրադարձությամբ աչքի չի ընկնում։

### «Կորկ Սիթի»

2015 թվականի հունվարի 15-ին Միլլերը համալրում է Իռլանդիայի առաջնությունում հանդես եկող «Կորկ Սիթիի» կազմը։ Ֆուտբոլիստը նշում է իր նորամուտը տեղի «Սլայգո Ռովերս» ֆուտբոլային ակումբի դեմ կայացած խաղում, որն ավարտվում է 1-1 հաշվով։

### «Ուիլմինգտոն Համերհեդս»

2016 թվականի փետրվարի 18-ին Միլլերը պայմանագիր է կնքում United Soccer League-ում հանդես եկող ամերիկյան «Ուիլմինգտոն Համերհեդս» ֆուտբոլային ակումբի հետ։

### Ակումբային վիճակագրություն

| Ակումբ | Մրցաշրջան | Առաջնություն | Գավաթ | Լիգայի գավաթ | Լիգայի Փլեյ-օֆֆ | Եվրոգավաթներ | Ընդհանուր |
| --- | --- | --- | --- | --- | --- | --- | --- |
| Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| **Սելտիկ** | 1999-00 | 1 | 0 | - | - | - | - | - | - | - | - | 1 | 0 |
| 2000-01 | - | - | - | - | - | - | - | - | 1 | 0 | 1 | 0 |
| 2002-03 | - | - | - | - | 1 | 0 | - | - | 1 | 0 | 2 | 0 |
| 2003-04 | 25 | 2 | 1 | 0 | 1 | 0 | - | - | 13 | 3 | 40 | 5 |
|
| Ընդհանուրը «Սելտիկում» | 26 | 2 | 1 | 0 | 2 | 0 | 0 | 0 | 15 | 3 | 44 | 5 |
| **Օրհուս** | 2001-02 | 18 | 0 | - | - | - | - | - | - | - | - | 18 | 0 |
|
| Ընդհանուրը «Օրհուսում» | 18 | 0 | 0 | 0 | 0 | 0 | 0 | 0 | 0 | 0 | 18 | 0 |
| **Մանչեսթեր Յունայթեդ** | 2004-05 | 8 | 0 | 4 | 0 | 2 | 1 | - | - | 5 | 0 | 19 | 1 |
| 2005-06 | 1 | 0 | - | - | 1 | 1 | - | - | 1 | 0 | 3 | 1 |
|
| Ընդհանուրը «Մանչեսթեր Յունայթեդում» | 9 | 0 | 4 | 0 | 3 | 2 | 0 | 0 | 6 | 0 | 22 | 2 |
| **Լիդս Յունայթեդ** | 2005-06 | 28 | 1 | 2 | 0 | - | - | 3 | 0 | - | - | 33 | 1 |
|
| Ընդհանուրը «Լիդս Յունայթեդում» | 28 | 1 | 2 | 0 | 0 | 0 | 3 | 0 | 0 | 0 | 33 | 1 |
| **Սանդերլենդ** | 2006-07 | 30 | 2 | 1 | 0 | - | - | - | - | - | - | 31 | 2 |
| 2007-08 | 24 | 1 | - | - | 1 | 0 | - | - | - | - | 25 | 1 |
| 2008-09 | 3 | 0 | - | - | 1 | 0 | - | - | - | - | 4 | 0 |
|
| Ընդհանուրը «Սանդերլենդում» | 57 | 3 | 1 | 0 | 2 | 0 | 0 | 0 | 0 | 0 | 60 | 3 |
| **Քուինս Պարկ Ռեյնջերս** | 2008-09 | 13 | 0 | - | - | - | - | - | - | - | - | 13 | 0 |
|
| Ընդհանուրը «Քուինս Պարկ Ռեյնջերսում» | 13 | 0 | 0 | 0 | 0 | 0 | 0 | 0 | 0 | 0 | 13 | 0 |
| **Հայբերնիան** | 2009-10 | 33 | 2 | 4 | 0 | 1 | 0 | - | - | - | - | 38 | 2 |
| 2010-11 | 33 | 5 | 2 | 0 | 1 | 0 | - | - | 2 | 0 | 38 | 5 |
|
| Ընդհանուրը «Հայբերնիանում» | 66 | 7 | 6 | 0 | 2 | 0 | 0 | 0 | 2 | 0 | 76 | 7 |
| **Պերտ Գլորի** | 2011-12 | 25 | 2 | - | - | - | - | - | - | - | - | 25 | 2 |
| 2012-13 | 24 | 0 | - | - | - | - | - | - | - | - | 24 | 0 |
|
| Ընդհանուրը «Պերտ Գլորիում» | 49 | 2 | 0 | 0 | 0 | 0 | 0 | 0 | 0 | 0 | 49 | 2 |
| **Բրիսբեն Ռոար** | 2013-14 | 22 | 3 | - | - | - | - | - | - | - | - | 22 | 3 |
| 2014-15 | 2 | 0 | - | - | - | - | - | - | - | - | 2 | 0 |
|
| Ընդհանուրը «Բրիսբեն Ռոարում» | 24 | 3 | 0 | 0 | 0 | 0 | 0 | 0 | 0 | 0 | 24 | 3 |
| **Մելբուրն Սիթի** | 2013/14 | 2 | 0 | - | - | - | - | - | - | - | - | 2 | 0 |
|
| Ընդհանուրը «Մելբուրն Սիթիում» | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| **Կորկ Սիթի** | 2015 | 1 | 0 | - | - | - | - | - | - | - | - | 1 | 0 |
|
| Ընդհանուրը «Կորկ Սիթիում» | 1 | 0 | 0 | 0 | 0 | 0 | 0 | 0 | 0 | 0 | 1 | 0 |
|
| Ընդհանուրը կարիերայում | 293 | 18 | 14 | 0 | 9 | 2 | 3 | 0 | 23 | 3 | 342 | 23 |

Միջազգային կարիերա
------------------

2008 թվականի փետրվարի 6. Իռլանդիա - Բրազիլիա ընկերական հանդիպում: Միլլերը «սելեսաոյի» ֆուտբոլիստներով շրջապատված:
1988 թվականին Միլլերը, Իռլանդիայի պատանեկան հավաքականի կազմում հաղթելով Շոտլանդիայում անցկացվող Եվրոպայի առաջնությունում, դառնում է մայրցամաքի չեմպիոն։ Առաջնության եզրափակչում «կանաչազգեստ տղաները» հաղթում են իտալացի հասակակիցներին։

Միլլերը նաև որոշ ժամանակ պաշտպանել է Իռալնդիայի երիտասարդական հավաքականի գույները։

Միլլերի նորամուտը Իռլանդիայի ազգային հավաքականի կազմում կայացել է 2004 թվականի մարտի 31-ին։ Նրա նորամուտային խաղն է դառնում Չեխիայի ազգային հավաքականի դեմ ընկերական խաղը, որում իռլանդացիները 2-1 հաշվով հաղթանակ են տանում չեխերի նկատմամբ։ Լիամը այդ հանդիպմանը խաղադաշտ է դուրս գալիս 69-րդ րոպեին՝ փոխարինելով Հարի Դոհերտիին։ Իր առաջին և այս պահի դրությամբ միակ գոլը Իռլանդիայի հավաքականի կազմում Միլլերը հեղինակել է Շվեդիայի ազգային հավաքականի դարպասը՝ 2006 թվականի մարտի 1-ին։

Չնայած 2009 թվականի ամռանը Լիամի ակումբային կարիերայում տեղի ունեցած ընդմիջմանը, իռլանդացիների գլխավոր մարզիչ՝ Ջովանի Տրապատոնին շարունակում է հրավիրել նրան երկրի ազգային հավաքական։ Ավելի ուշ Միլլերը այս առիթով ասում է.

|  |  |  |
| --- | --- | --- |
|  | Ես շատ շնորհակալ եմ Ջովանիին։ Ես առանց խաղային պրակտիկայի ֆուտբոլիստ էի, և նա իրավունք ուներ ինձ ազգային հավաքականի սահմաններից դուրս թողնել։ Սակայն նա այդպես չվարվեց. ցույց տվեց, որ հավատում է իմ ուժերին, և դա իմնձ համար ամենակարևորն է։ |  |

Ընդհանուր վիճակագրությամբ Միլլերը ազգային հավաքականի կազմում անցկացրել է 22 հանդիպում և դարձել է ընդամենը մեկ գոլի հեղինակ։

### Խաղերը և գոլերը Իռլանդիայի հավաքականի կազմում

Միլլերի խաղերը և գոլերը Իռլանդիայի հավաքականի կազմում  

|  |  |  |  |  |  |  |
| --- | --- | --- | --- | --- | --- | --- |
| **№** | **Ամսաթիվ** | **Վայր** | **Մրցակից** | **Հաշիվ** | **Միլլերի գոլերը** | **Մրցություն** |
| 1 | մարտի 31 2004 | «Լենսդաուն Ռոուդ», Դուբլին, Իռլանդիա | Չեխիա Չեխիա | 2:1 | - | Ընկերական Խաղ |
| 2 | ապրիլի 28 2004 | Զդզիսլավ Կշիշկովյակի անվան մարզադաշտ, Բիդգոշ, Լեհաստան | Լեհաստան Լեհաստան | 0:0 | - | Ընկերական Խաղ |
| 3 | մայիսի 27 2004 | «Լենսդաուն Ռոուդ», Դուբլին, Իռլանդիա | Ռումինիա Ռումինիա | 1:0 | - | Ընկերական Խաղ |
| 4 | մայիսի 29 2004 | «Ուոլլի», Լոնդոն, Անգլիա | Նիգերիա Նիգերիա | 0:3 | - | Ընկերական Խաղ |
| 5 | օգոստոսի 18 2004 | «Լենսդաուն Ռոուդ», Դուբլին, Իռլանդիա | Բուլղարիա Բուլղարիա | 1:1 | - | Ընկերական Խաղ |
| 6 | հոկտեմբերի 13, 2004 | «Լենսդաուն Ռոուդ», Դուբլին, Իռլանդիա | Ֆարերյան կղզիներ Ֆարերյան կղզիներ | 1:1 | - | Ֆուտբոլի 2006 թվականի աշխարհի առաջնության ընտրական խաղ |
| 7 | նոյեմբերի 16 2004 | «Լենսդաուն Ռոուդ», Դուբլին, Իռլանդիա | Խորվաթիա Խորվաթիա | 1:0 | - | Ընկերական Խաղ |
| 8 | փետրվարի 9 2005 | «Լենսդաուն Ռոուդ», Դուբլին, Իռլանդիա | Պորտուգալիա Պորտուգալիա | 1:0 | - | Ընկերական Խաղ |
| 9 | մարտի 29 2005 | «Լենսդաուն Ռոուդ», Դուբլին, Իռլանդիա | Չինաստանի Ժողովրդական Հանրապետություն Չինաստան | 1:0 | - | Ընկերական Խաղ |
| 10 | օգոստոսի 17 2005 | «Լենսդաուն Ռոուդ», Դուբլին, Իռլանդիա | Իտալիա Իտալիա | 1:2 | - | Ընկերական Խաղ |
| 11 | մարտի 1 2006 | «Լենսդաուն Ռոուդ», Դուբլին, Իռլանդիա | Շվեդիա Շվեդիա | 3:0 | 1 | Ընկերական Խաղ |
| 12 | մայիսի 24 2006 | «Լենսդաուն Ռոուդ», Դուբլին, Իռլանդիա | Չիլի Չիլի | 0:1 | - | Ընկերական Խաղ |
| 13 | օգոստոսի 16 2006 | «Լենսդաուն Ռոուդ», Դուբլին, Իռլանդիա | Նիդերլանդներ Նիդերլանդներ | 0:4 | - | Ընկերական Խաղ |
| 14 | հոկտեմբերի 17 2007 | «Կրոուկ Պարկ», Դուբլին, Իռլանդիա | Կիպրոսի Հանրապետություն Կիպրոս | 1:1 | - | 2008 թվականի ֆուտբոլի Եվրոպայի առաջնության ընտրական խաղ |
| 15 | նոյեմբերի 17 2007 | «Միլենիում», Քարդիֆ, Ուելս | Ուելս Ուելս | 2:2 | - | 2008 թվականի ֆուտբոլի Եվրոպայի առաջնության ընտրական խաղ |
| 16 | փետրվարի 6 2008 | «Կրոուկ Պարկ», Դուբլին, Իռլանդիա | Բրազիլիա Բրազիլիա | 0:1 | - | Ընկերական Խաղ |
| 17 | մայիսի 29 2008 | «Կրոուկ Պարկ», Դուբլին, Իռլանդիա | Սերբիա Սերբիա | 1:1 | - | Ընկերական Խաղ |
| 18 | մայիսի 31 2008 | «Կրեյվեն-Քոթեջ», Լոնդոն, Անգլիա | Կոլումբիա Կոլումբիա | 1:0 | - | Ընկերական Խաղ |
| 19 | սեպտեմբերի 6 2008 | «Շտադիոն ամ Բրուչվեգ», Մայնց, Գերմանիա | Վրաստան Վրաստան | 2:1 | - | Ֆուտբոլի 2010 թվականի աշխարհի առաջնության ընտրական խաղ |
| 20 | մայիսի 29 2009 | «Կրեյվեն-Քոթեջ», Լոնդոն, Անգլիա | Նիգերիա Նիգերիա | 1:1 | - | Ընկերական Խաղ |
| 21 | հոկտեմբերի 14 2009 | «Կրոուկ Պարկ», Դուբլին, Իռլանդիա | Չեռնոգորիա Չեռնոգորիա | 0:0 | - | Ֆուտբոլի 2010 թվականի աշխարհի առաջնության ընտրական խաղ |

**Արդյունքում՝ 21 խաղ / 1 գոլ; 8 հաղթանակ, 8 ոչ-ոքի, 5 պարտություն։**

### Խաղերի և գոլերի հակիրճ վիճակագրությունը հավաքականի կազմում

**Վիճակագրությունը հավաքականի կազմում**| Հավաքական | Թվական | ԱԱ-ի ընտրական խաղեր | ԱԱ-ի եզրափակիչ խաղեր | ԵԱ-ի ընտրական խաղեր | ԵԱ-ի եզրափակիչ խաղեր | Ընկերական խաղեր | Ընդհանուր |
| --- | --- | --- | --- | --- | --- | --- | --- |
| Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| **Իռլանդիա** | 2004 | 1 | 0 | - | - | - | - | - | - | 6 | 0 | 7 | 0 |
| 2005 | - | - | - | - | - | - | - | - | 3 | 0 | 3 | 0 |
| 2006 | - | - | - | - | - | - | - | - | 3 | 1 | 3 | 1 |
| 2007 | - | - | - | - | 2 | 0 | - | - | - | - | 2 | 0 |
| 2008 | 1 | 0 | - | - | - | - | - | - | 3 | 0 | 4 | 0 |
| 2009 | 1 | 0 | - | - | - | - | - | - | 1 | 0 | 2 | 0 |
|
| Ընդհանուրը կարիերայում | 3 | 0 | 0 | 0 | 2 | 0 | 0 | 0 | 16 | 1 | 21 | 1 |

Ձեռքբերումներ
-------------

### Ակումբային ձեռքբերումներ

**Իռլանդիա Իռլանդիայի պատանեկան հավաքական**

* Մինչև 17 տարեկան պատանիների Եվրոպայի չեմպիոն։ 1998

**Շոտլանդիա «Սելտիկ»**

* Շոտլանդիայի չեմպիոն։ 2003-04

**Անգլիա «Սանդերլենդ»**

* Չեմպիոնշիպի չեմպիոն։ 2006-07

**Ավստրալիա «Բրիսբեն Ռոար»**

* Ավստրալիայի չեմպիոն։ 2013-14

### Անձնական ձեռքբերումներ

* Շոտլանդական Պրեմիեր լիգայի ամսվա լավագույն երիտասարդ ֆուտբոլիստ։ 2003 թվականի հոկտեմբեր
* Շոտլանդական Պրեմիեր լիգայի ամսվա լավագույն ֆուտբոլիստ։ 2009 թվականի հոկտեմբեր

Անձնական կյանք
--------------

Միլլերը ամուսնացած է, ունի մեկ զավակ։ Ազատ ժամանակ սիրում է գոլֆ խաղալ։ Լիամի սիրելի ֆիլմն է Ջեյմս Քեմերոնի «Ավատարը», հանգստի վայրը՝ ԱՄԷ Դուբայ քաղաքը։ Միլլերի ֆուտբոլիստի իդեալն է համարվում «Մանչեսթեր Յունայթեդի» լեգենդ Էրիկ Կանտոնան։ Նրա լավագույն ընկերների շարքում են Էյդեն Մակգիդին և Ջոն Օ’Շին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2
4. ↑  «Liam Miller | Football Association of Ireland Official Website». Football Association of Ireland Official Website. 2009 թ․ ապրիլի 28. Արխիվացված օրիգինալից 2013 թ․ փետրվարի 17-ին. Վերցված է 2010 թ․ հունվարի 28-ին. (անգլ.)
5. 1 2 3 4 5 6 7 8 9  «The world's a stage for Miller – Scotsman.com Sport». Sport.scotsman.com. Արխիվացված օրիգինալից 2011 թ․ օգոստոսի 14-ին. Վերցված է 2010 թ․ հունվարի 28-ին. (անգլ.)
6. ↑  «Liam Miller». Stretford End. Արխիվացված օրիգինալից 2011 թ․ օգոստոսի 14-ին. Վերցված է 2008 թ․ հոկտեմբերի 4-ին. (անգլ.)
7. 1 2  «Liam Miller leaves Hibs for Perth Glory in Australia». BBC Sport. 2011 թ․ հունիսի 3. Վերցված է 2011 թ․ հունիսի 7-ին. (անգլ.)
8. 1 2 3 4  «Liam Miller». Soccerbase. Արխիվացված օրիգինալից 2011 թ․ օգոստոսի 14-ին. Վերցված է 2008 թ․ ապրիլի 10-ին. (անգլ.)
9. 1 2 3  «Webchat with John O'Shea & Liam Miller». Eircom. Արխիվացված օրիգինալից 2011 թ․ օգոստոսի 14-ին. Վերցված է 2008 թ․ ապրիլի 10-ին. (անգլ.)
10. ↑  «Life after Coachford College - Past Pupils». Coachford College. Արխիվացված է օրիգինալից 2003 թ․ հունիսի 22-ին. Վերցված է 2008 թ․ ապրիլի 10-ին. (անգլ.)
11. ↑  «Liam Miller». Manutd zone. Արխիվացված է օրիգինալից 2008 թ․ ապրիլի 3-ին. Վերցված է 2008 թ․ ապրիլի 10-ին. (անգլ.)
12. ↑  «Celtic hit a magnificent seven». BBC Sport. 2000 թ․ օգոստոսի 24. Վերցված է 2008 թ․ ապրիլի 11-ին. (անգլ.)
13. ↑  Alexander, Nick (2006 թ․ օգոստոսի 31). «Miller makes it five». Sunderland A.F.C. Վերցված է 2008 թ․ ապրիլի 15-ին. (անգլ.)
14. ↑  Fisher, Stewart (2003 թ․ նոյեմբերի 9). «Time is right for Miller's tale to unfold; Celtic may have unearthed». Sunday Herald. Վերցված է 2008 թ․ ապրիլի 10-ին. (անգլ.)
15. ↑  «Five-star Celtic crush Hearts». BBC Sport. 2003 թ․ հոկտեմբերի 18. Վերցված է 2008 թ․ ապրիլի 11-ին. (անգլ.)
16. ↑  «Miller to win new deal». BBC Sport. 2003 թ․ հոկտեմբերի 1. Վերցված է 2008 թ․ ապրիլի 17-ին. (անգլ.)
17. 1 2  «Man Utd clinch Miller deal». BBC Sport. 2004 թ․ հունվարի 9. Վերցված է 2008 թ․ ապրիլի 10-ին. (անգլ.)
18. 1 2  Spiers, Graham (2009 թ․ հոկտեմբերի 26). «Liam Miller's tale the highlight of a classic encounter». London: The Times. Վերցված է 2009 թ․ նոյեմբերի 1-ին. (անգլ.)
19. ↑  Brennan, Robert. «Miller time is nearly up». Irish Abroad. Արխիվացված է օրիգինալից 2012 թ․ սեպտեմբերի 15-ին. Վերցված է 2008 թ․ ապրիլի 11-ին. (անգլ.)
20. ↑  «Crewe 0 – 3 Man Utd». Soccernet. 2004 թ․ հոկտեմբերի 26. Արխիվացված է օրիգինալից 2009 թ․ փետրվարի 13-ին. Վերցված է 2008 թ․ ապրիլի 11-ին. (անգլ.)
21. ↑  «Miller makes Elland Road switch». BBC Sport. 2005 թ․ նոյեմբերի 4. Վերցված է 2008 թ․ ապրիլի 11-ին. (անգլ.)
22. ↑  «Miller extends loan deal at Leeds». BBC Sport. 2005 թ․ հունվարի 6. Վերցված է 2008 թ․ ապրիլի 11-ին. (անգլ.)
23. ↑  «Southampton 3–4 Leeds». BBC Sport. 2005 թ․ նոյեմբերի 19. Վերցված է 2008 թ․ ապրիլի 11-ին.
24. ↑  «Leeds 0–3 Watford». BBC Sport. 2006 թ․ մայիսի 21. Վերցված է 2008 թ․ ապրիլի 11-ին. (անգլ.)
25. ↑  Ogden, Mark (2006 թ․ հուլիսի 18). «Solskjaer back on target as Ferguson chases Torres». London: The Telegraph. Արխիվացված է օրիգինալից 2006 թ․ հուլիսի 22-ին. Վերցված է 2008 թ․ ապրիլի 11-ին. (անգլ.)
26. ↑  «Orlando Pirates 0–4 Man Utd». BBC Sport. 2006 թ․ հուլիսի 16. Վերցված է 2008 թ․ ապրիլի 11-ին. (անգլ.)
27. ↑  «Irish trio make Sunderland switch». BBC Sport. 2006 թ․ օգոստոսի 31. Վերցված է 2008 թ․ ապրիլի 10-ին.
28. ↑  «Derby 1–2 Sunderland». BBC Sport. 2006 թ․ սեպտեմբերի 9. Վերցված է 2008 թ․ ապրիլի 11-ին. (անգլ.)
29. ↑  Walker, Michael (2006 թ․ սեպտեմբերի 14). «Calls for Blackwell's head as Keane's men stride on». London: The Guardian. Վերցված է 2008 թ․ ապրիլի 11-ին. (անգլ.)
30. ↑  Команда Роя Кина одержала уверенную выездную победу(չաշխատող հղում)
, *Чемпионат.ру* (14 сентября 2006)
31. ↑  «Preston 1–0 Sunderland». BBC Sport. 2007 թ․ հունվարի 6. Վերցված է 2008 թ․ ապրիլի 11-ին. (անգլ.)
32. ↑  McKenzie, Andrew (2007 թ․ սեպտեմբերի 22). «Middlesbrough 2–2 Sunderland». BBC Sport. Վերցված է 2008 թ․ ապրիլի 11-ին. (անգլ.)
33. ↑  Mercer, Nathan (2007 թ․ դեկտեմբերի 8). «Chelsea 2–0 Sunderland». BBC Sport. Վերցված է 2008 թ․ ապրիլի 11-ին. (անգլ.)
34. ↑  «Championship - Miller alerts Championship sides». Eurosport. 2008 թ․ փետրվարի 27. Վերցված է 2008 թ․ ապրիլի 10-ին. (անգլ.)
35. ↑  «Toronto eye Miller swoop». Eleven a side. 2008 թ․ մարտի 5. Արխիվացված է օրիգինալից 2009 թ․ փետրվարի 12-ին. Վերցված է 2008 թ․ ապրիլի 11-ին. (անգլ.)
36. ↑  «Sbragia confirms interest in Miller». Sunderland A.F.C. 2009 թ․ հունվարի 14. Վերցված է 2009 թ․ հունվարի 14-ին. (անգլ.)
37. ↑  Alexander, Nick (2009 թ․ հունվարի 15). «Miller signs for QPR». Sunderland A.F.C. Վերցված է 2009 թ․ հունվարի 15-ին. (անգլ.)
38. ↑  Полузащитник «Сандерленда» перешел в «Куинз Парк Рейнджерс», *Sports.ru* (15 января 2009)
39. ↑  «Miller among five released by QPR». BBC Sport. 2009 թ․ մայիսի 19. Վերցված է 2009 թ․ մայիսի 22-ին. (անգլ.)
40. ↑  «Hibs complete signing of ex-Celtic midfielder Liam Miller». The Scotsman. 2009 թ․ սեպտեմբերի 11. Արխիվացված է օրիգինալից 2011 թ․ օգոստոսի 14-ին. Վերցված է 2009 թ․ սեպտեմբերի 20-ին. (անգլ.)
41. ↑  Hibs' Miller gets monthly award, *BBC Sport*, 8 November 2009. (անգլ.)
42. ↑  «Games played by Liam Miller in 2009/2010». Soccerbase. Վերցված է 2011 թ․ հունիսի 7-ին. (անգլ.)
43. ↑  «John Hughes». Hibernian FC. 2010 թ․ հոկտեմբերի 4. Արխիվացված է օրիգինալից 2011 թ․ հուլիսի 16-ին. Վերցված է 2011 թ․ հունիսի 7-ին. (անգլ.)
44. 1 2  Marshall, Alan (2011 թ․ փետրվարի 22). «Liam Miller will bounce back and prove his quality, says Hibs boss Colin Calderwood». *Daily Record (Scotland)*. Վերցված է 2011 թ․ հունիսի 7-ին. (անգլ.)
45. ↑  «Liam Miller keen to stay at Hibernian». BBC Sport. 2011 թ․ մարտի 17. Վերցված է 2011 թ․ հունիսի 7-ին. (անգլ.)
46. ↑  «Massive coup for Perth Glory». Perth Glory. 2011 թ․ հունիսի 3. Արխիվացված է օրիգինալից 2011 թ․ հունիսի 9-ին. Վերցված է 7 июня 2011-ին. (անգլ.)
47. ↑  «Perth Glory 1 - 0 Adelaide United». Soccerway. Վերցված է 2011 թ․ հոկտեմբերի 10-ին. (անգլ.)
48. ↑  «Adelaide United 0 - 3 Perth Glory». Soccerway. Վերցված է 2012 թ․ հունվարի 30-ին. (անգլ.)
49. ↑  «Liam Miller released by Brisbane Roar FC». Football Federation Australia. 2014 թ․ հոկտեմբերի 30.
50. ↑  «Liam Miller clears air after shock exit from Brisbane Roar and denies ever having a calf injury». *The Courier-Mail*. 2014 թ․ նոյեմբերի 7.
51. ↑  «Melbourne City FC Sign Liam Miller On Short-Term Contract». *Melbourne City*. Football Federation Australia. 2014 թ․ նոյեմբերի 11. Արխիվացված է օրիգինալից 2014 թ․ նոյեմբերի 11-ին. Վերցված է 2017 թ․ հունվարի 18-ին.
52. ↑  «Miller Signs as Injury Replacement». *Melbourne City*. Football Federation Australia. 2014 թ․ նոյեմբերի 21. Արխիվացված է օրիգինալից 2014 թ․ նոյեմբերի 29-ին. Վերցված է 2017 թ․ հունվարի 18-ին.
53. ↑  «LIAM MACKEY: Liam Miller: Homecoming 'easy decision'». *Irish Examiner*. 2015 թ․ հունվարի 30. Վերցված է 2015 թ․ հունվարի 30-ին.
54. ↑  «Cork City struggle at Sligo Rovers». *Irish Examiner*. 2015 թ․ մարտի 9.
55. ↑  «Արխիվացված պատճենը». Արխիվացված է օրիգինալից 2016 թ․ փետրվարի 25-ին. Վերցված է 2017 թ․ հունվարի 18-ին.
56. ↑  «Rep of Ire 2–1 Czech Rep». BBC Sport. 2004 թ․ մարտի 31. Վերցված է 2008 թ․ ապրիլի 10-ին. (անգլ.)
57. ↑  «Rep of Ireland 3–0 Sweden». BBC Sport. 2006 թ․ մարտի 1. Վերցված է 2008 թ․ ապրիլի 10-ին. (անգլ.)
58. ↑  Dunphy, Eamon (2008 թ․ մարտի 3). «Dunphy slams "disgraceful" Sunderland chief». Eleven a side. Արխիվացված է օրիգինալից 2009 թ․ փետրվարի 12-ին. Վերցված է 2008 թ․ ապրիլի 10-ին. (անգլ.)
59. ↑  First 11: Liam Miller Արխիվացված 2014-05-13 Wayback Machine, *hibernianfc.co.uk* (10 May 2010) (անգլ.)
60. ↑  Webchat with John O’Shea and Liam Miller Արխիվացված 2009-09-07 Wayback Machine, *eircom* (անգլ.)

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Միլլերի էջը «Հայբերնիանի» պաշտոնական կայքում Արխիվացված 2009-10-22 Wayback Machine (անգլ.)
* Լիամ Միլլերի ամբողջական էջը Sports.ru կայքում
* Պրոֆիլը *transfermarkt.com* կայքում(անգլ.)
* Միլլերի բոլոր միջազգային խաղերի վիճակագրությունը www.soccerscene.ie կայքում (անգլ.)
* Վիճակագրութունը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՖԻՖԱ |

 |